ভালবাসা মানে ফল প্রকাশের দিনে বাবার কাছ থেকে দামী কলম প্রাপ্তি  ভালবাসা মানে  পৌষের শীতের সাত সকালে মায়ের হাতের গরম পিঠার তৃপ্তি  ভালবাসা মানে ভাইয়ার কাছ থেকে জন্মদিনে কোন দামি গিফটের বায়না  ভালবাসা মানে বিয়ের আসরে বিদায় লগনে আপুকে জড়িয়ে শিশুর মত কান্না  ভালবাসা মানে কবির মনে বনলতা সেনের তরে নিষিদ্ধ প্রেমের টান  ভালবাসা মানে বিরহ দহনে জ্বলতে থাকা তরুণের কণ্ঠে সুমনের গাওয়া গান  ভালবাসা সে তো প্রদীপ হাতে মৌন হেটে চলা রবি ঠাকুরের বৌদির প্রেমে পড়া  ভালবাসা সে তো ক্লাশের শেষে আড্ডার ফাঁকে তরুণীর হাসি দেখা  ভালবাসা সে তো এয়ারটেলের ডেডিকেটেড কোন নাম্বারে রাত  জেগে কথা বলা  ভালবাসা সে তো হাকিম চত্বরে আড্ডার আসরে তোমাকেই পাশে পাওয়া  ভালবাসা সে তো চাকরী খুঁজে ক্লান্ত মনে হেটে চলা আমার তোমাকে হারাবার শঙ্কা  ভালবাসা সে তো হরতাল দিনে ফুল হাতে আমার শাহবাগ থেকে ধানমন্ডি পর্যন্ত হাটা  ভালবাসা মানে মেডিকেল বেডে অসুস্থ আমায় ঘিরে শত বন্ধুর ভীড়  ভালবাসা মানে মুমূর্ষ অবস্থায় চিন্তা করা আমার না পাওয়া সুখের নীড়  ভালবাসা কেবল তোমাকে আমার একটি না বলা কথা বলা  শেষ সেই কথাটি না বলে আমার নির্মম চলে যাওয়া  ভালবাসা দেখি আমার শবদেহকে নিয়ে হাজারো  মানুষের যাত্রায়  ভালবাসা খুঁজি ক্ষুদ্র এই আমার বিদায়ে প্রিয় মানুষের কান্নায়  শেষে এসে বুঝি এই ভালবাসা আসলে বন্দী নয় কোন সংজ্ঞায়  এই ভালবাসা ছিল, আছে, থাকবে পৃথিবীর অনন্ত পথ চলায়।।